Bronne | IVA
Tydskrifte en digitale bronne
Die Tydskrif vir Geesteswetenskappe is 'n publikasie van die Suid-Afrikaanse Akademie vir Wetenskap en Kuns en word gewy aan die publikasie van oorspronklike navorsings- en oorsigartikels in die teologie, kuns en kulturele, sosiale, ekonomiese en opvoedkundige wetenskappe, sowel as aan boekbesprekings, kronieke en gedigte.
Tydskrif vir letterkunde is 'n onafhanklike tydskrif, geakkrediteer deur die Suid-Afrikaanse Departement van Onderwys, en geïndekseer op verskeie indekse onder meer ISI, Sabinet en MLA.
Die redakteur nooi belangstellendes om oorspronklike, ongepubliseerde navorsings- en oorsigartikels oor teoretiese, toegepaste en vergelykende aspekte van Afrika letterkundes en kulturele praktyke vir oorweging aan te bied.
Ander publikasies en digitale bronne
Uitgebreide webblad van die Universiteit van Wene met nuttige inligting oor Afrikaans, spesifiek vir buitelandse studente.
Die Afrikaanse Woordelys en Spelreëls (AWS) is 'n publikasie van die Suid-Afrikaanse Akademie vir Wetenskap en Kuns met spelreëls, 'n woordelys en 'n afkortingslys vir Afrikaans. Die eerste uitgawe het in 1917 verskyn, en dit is sedertdien gereeld opgedateer. Die Taalkommissie van die Suid-Afrikaanse Akademie vir Wetenskap en Kuns stel hierdie publikasie saam met die primêre doel om leiding te gee ten opsigte van spelling.
Gaan kyk gerus na die Taalkommissie se Facebookblad, waar daar daagliks taalkwessies bespreek word.
Daaglikse toets om Afrikaans te leer en te verbeter.
Kortverhale oor Stellenbosch, geskryf deur vooraanstaande skrywers soos Marlene van Niekerk en Saskia de Coster. Elke kortverhaal kan aanlyn gelees word, of as potgooi of e-boek afgelaai word, en word in Afrikaans, Nederlands, Engels en Frans uitgegee deur die Vlaams/Nederlandse Huis DeBuren.
"Die boekehuis met baie wonings"; 'n aanlyn joernaal met nuus oor Afrikaanse boeke, skrywers, musiek, flieks, resensies en meningsartikels. Die portaal ATKV-skrywersalbum is LitNet se omvattende biografiese ensiklopedie.
Tweetalige (Afrikaans en Nederlands) uitgawe van die Nederlands-Zuidafrikaanse Vereniging (NZAV) waarin aktuele kwessies rakende politiek, ekonomie en kultuur bespreek word. Dit gee ook 'n maandelikse oorsig van die jongste boeke wat deur die Suid-Afrikaanse Instituut se biblioteek in Amsterdam aangekoop is.
Open Languages - Afrikaans
Aanlyn leeromgewing om Afrikaans te leer. Die webwerf se missie is om die beste moontlike Afrikaans onderrig kosteloos aan die internasionale gemeenskap te bied. Die visie van Open Languages is om bydraes van moedertaalsprekers aan te bied (gedigte, stories, sang, humor, ens.) sodat die leerder die taal kan ervaar soos dit alledaags gebruik word.